Jakov Milaj

Jakov Milaj (Fier, 30 mars 1912 - 2 janar 1997) gazetar, veteriner, ministër i Bujqësisë në qeverinë e Maliq Bushatit dhe antropologu i parë shqiptar.

 Jeta 

Jakov Milaj lindi në Fier me 30 mars te vitit 1912. U shkollua në Gjimnazin e Shkodrës, ku e mbaroi atë në fund, si një nga studentët më të mirë në vitin 1931. 

Kur ishte nxënës ka drejtuar shoqatën kulturore “Besa shqiptare”. Për një kohë te gjate, ai punoi si mësues në qytetin e tij te lindjes, Fier; më pas u emërua sekretar komune në Bezhan dhe më pas në Kovaçisht. 

Më 1934 filloi studimet e larta në degën e veterinarisë në Universitetin e Torinos. Më 1935 u kthye në vendlindje, ku merr pjesë në Kryengritjen e Fierit. Më 29 gusht 1935 u dënua me denim te perjetshem si pjesëmarrës i revoltës, por u fal pas pak muajsh. Pas daljes nga burgu, u nis perseri ne Itali për të vazhduar studimet.

Në ditët e fundit te Migjenit, ai do te ishte pranë tij në Senatoriumin e Tore Felices. Madje, do te ishte ai, që do t'i sillte te motres edhe fjalët e fundit te Migjenit te madh dhe dorëshkrimet e fundit nga spitali.

U rikthye në atdhe pas diplomimit dhe u emërua veteriner në Fier. U emërua kryeredaktor i revistes "Përpjekja Shqiptare" pas ikjes së Branko Merxhanit, por botoi vetëm një numër dhe më pas revista u mbyll nga qeveria e kohës.Bruqi F., Guximi shqiptar, Prishtinë: Printing Press, 2008. fq. 96 

Më 1942 - 43 u emërua kryedrejtor në Kryesinë e Këshillit të Ministrave. Duke mbajtur këtë detyrë, më 1943 u atashua pranë Komisariatit të Nozullimeve pranë Ministrisë së Ekonomisë Kombëtare. Prej 12 shkurtit deri me 12 prill 1943 pati portofolin e ministrit sekretar të shtetit të Bujqësisë dhe Pyjeve. Më 1943-1944 qe anëtar i Këshillit të Shtetit. Më 1 tetor 1943 u zgjodh deputet i Kuvendit Kombëtar.

Me ardhjen në pushtet të regjimit komunist, u arrestua dhe dënua me 15 vjet burg nga Gjyqi Special. Më 1951 u lirua nga burgu dhe u internua me familjen në Shtyllas dhe Radostinë të Fierit. Punoi më pas veteriner në në Durrës, Bilisht, Fier. Ndërroi jetë më 02 janar 1997.

 Shih edhe 
Raca shqiptare

 Lidhje të jashtme 
 Raca shqiptare

 Referime 

Kategoria:Të burgosur dhe të përndjekur në komunizëm
Kategoria:Lindje 1911
Kategoria:Vdekje 1997
Kategoria:Ministra të Bujqësisë dhe Zhvillimit Rural të Shqipërisë
Kategoria:Antropologë shqiptarë
Kategoria:Njerëz nga Fieri
Kategoria:Njerëz nga Vilajeti i Janinës